დანართი N1

1. დასახელება: **მოწვეული საზოგადოებრივი ადვოკატი;**

2. მომწოდებელი: სსიპ იურიდიული დახმარების სამსახური

3. გამოქვეყნდა: 30 მაისი/ბოლო ვადა: 14 ივნისი

4.კატეგორია: იურიდიული;

**5. ორგანიზაციის შესახებ:** **სსიპ იურიდიული დახმარების სამსახური** არის საჯარო სამართლის იურიდიული პირი, რომელიც თავის საქმიანობაში დამოუკიდებელია და უზრუნველყოფს იურიდიული კონსულტაციისა და იურიდიული დახმარების ხელმისაწვდომობას საქართველოს კონსტიტუციის, ,,იურიდიული დახმარების შესახებ" საქართველოს კანონის, სხვა საკანონმდებლო და კანონქვემდებარე ნორმატიული აქტებისა და სამსახურის დებულების საფუძველზე. სამსახური არ ექვემდებარება არცერთ სახელმწიფო ორგანოს და ანგარიშვალდებულია მხოლოდ საქართველოს პარლამენტის წინაშე საქართველოს კანონმდებლობით დადგენილი წესით. სამსახური შედგება იურიდიული დახმარების ბიუროებისა და საკონსულტაციო ცენტრებისგან, რომლებიც საქმიანობას ახორციელებენ საქართველოს მთელ ტერიტორიაზე.

**6. ვაკანსიის აღწერა:**

უფასო სამართლებრივი დახმარების შეუფერხებელი მიწოდების მიზნით, სსიპ იურიდიული დახმარების სამსახურში 2009 წლიდან შეიქმნა მოწვეულ საზოგადოებრივ ადვოკატთა რეესტრი. რეესტრი ფუნქციონირებს შემდეგნაირად: იურიდიული დახმარების ფარგლებში მოქმედებს იმ კერძო ადვოკატთა მონაცემთა ბაზა, რომლებიც, საბიუჯეტო ანაზღაურების საფუძველზე, მოქალაქეებს უფასოდ ემსახურებიან.

მოწვეულ საზოგადოებრივ ადვოკატთა რეესტრში რეგისტრირებული ადვოკატების სისხლის, სამოქალაქო და ადმინისტრაციული სამართლის საქმეებში ჩართვის საფუძვლებია:

1. სსიპ ,,საქართველოს ადვოკატთა ასოციაციის“, „ადვოკატთა პროფესიული ეთიკის კოდექსის მე–6 მუხლით გათვალისწინებული ინტერესთა კონფლიქტის რომელიმე შემთხვევა;

2. სამსახურის დირექტორის გადაწყვეტილება, რომელიც განსაკუთრებულ შემთხვევებში მიიღება, თავად დირექტორის ან ბიუროს ხელმძღვანელის ან საკონსულტაციო ცენტრის კონსულტანტის ან მიმწოდებლის დასაბუთებული მომართვა (მაგალითად, ბიუროს ყველა ადვოკატის აცილება, ადვოკატთა განსაკუთრებული დატვირთულობა, პანდემიიდან გამომდინარე საჭიროება ა.შ.);

7. **მოწვეული საზოგადოებრივი ადვოკატების** კონკურსი ცხადდება ,,სახელმწიფო შესყიდვების შესახებ“ საქართველოს კანონის მე-10 მუხლის მე-3 პუნქტის ,,დ“ ქვეპუნქტის საფუძველზე **მომსახურების ხელშეკრულების** დადების მიზნით. მომსახურების ხელშეკრულების გაფორმებისას, კანდიდატს უნდა ჰქონდეს კვალიფიციური ელექტრონული ხელმოწერა, დარეგისტრირდეს ან/და დარეგისტრირებული იყოს მიმწოდებელ პირად სახელმწიფო შესყიდვების ერთიან ელექტრონულ სისტემაში და არ ირიცხებოდეს სახელმწიფო შესყიდვების სააგენტოს შავ სიაში. მომსახურების ხელშეკრულების მოქმედების ვადა განისაზღვრება **ხელშეკრულების ხელმოწერის თარიღიდან 2025 წლის 31 დეკემბრის ჩათვლით. ხელშეკრულების მოქმედების ვადაში (ხელშეკრულების ხელმოწერის თარიღი-**2025 წლის დეკემბერი) გაწეული მომსახურების **მაქსიმალური** **ჯამური** **ანაზღაურება** იქნება:

7.1. **საერთო** (სისხლის და სამოქალაქო/ადმინისტრაციული ) სპეციალიზაციის ადვოკატის - **8 000.00 (რვა ათასი და ნოლი)** ლარი საქართველოს კანონმდებლობით განსაზღვრული გადასახადების ჩათვლით;

7.2. **სისხლის** სამართლის სპეციალიზაციის ადვოკატის - **6 000.00 (ექვსი ათასი და ნოლი)** ლარი საქართველოს კანონმდებლობით განსაზღვრული გადასახადების ჩათვლით;

7.3. **სამოქალაქო სამართლის** სპეციალიზაციის ადვოკატის - **4 000.00 (ოთხი ათასი და ნოლი)** ლარი საქართველოს კანონმდებლობით განსაზღვრული გადასახადების ჩათვლით;

8. მომსახურების ხელშეკრულების მოქმედების ვადაში, საქმეების გადაცემა და ანაზღაურების დაანგარიშება განხორციელდება იურიდიული დახმარების საბჭოს 2025 წლის 6 მაისის N 135 გადაწყვეტილების და იურიდიული დახმარების საბჭოს 2025 წლის 6 მაისის N 134 გადაწყვეტილების შესაბამისად.

**9. ვაკანსიების რაოდენობა, ადგილმდებარეობა** :

**9.1. თბილისის იურიდიული დახმარების ბიურო:**

**9.1.1.** **საერთო** სპეციალიზაციის ან/და **სისხლის** სამართლის სპეციალიზაციის ადვოკატი - 2 ვაკანსია;

**9.2. სპეციალიზირებულ საქმეთა თბილისის იურიდიული დახმარების ბიურო:**

9.2.1. **საერთო** სპეციალიზაციის ან/და **სისხლის** სამართლის სპეციალიზაციის ადვოკატი -  1 ვაკანსია;

9.2.2. **საერთო** სპეციალიზაციის ან/და **სამოქალაქო** სამართლის სპეციალიზაციის ადვოკატი - 1 ვაკანსია;

**9.3. რუსთავის იურიდიული დახმარების ბიურო** (სამოქმედო ტერიტორია: რუსთავის და გარდაბნის მუნიციპალიტეტები):

9.3.1. **საერთო** სპეციალიზაციის ან/და **სისხლის** სამართლის სპეციალიზაციის ადვოკატი - 1 ვაკანსია;

9.3.2. **საერთო** სპეციალიზაციის ან/და **სამოქალაქო** სამართლის სპეციალიზაციის ადვოკატი - 1 ვაკანსია;

**9.4. გორის იურიდიული დახმარების ბიურო** (სამოქმედო ტერიტორია: გორი, კასპი, ქარელი და ხაშურის მუნიციპალიტეტები):

9.4.1. **საერთო** სპეციალიზაციის ან/და **სისხლის** სამართლის სპეციალიზაციის ადვოკატი -  **ხაშურის მუნიციპალიტეტი** - 1 ვაკანსია;

**9.5. ახალციხის იურიდიული დახმარების ბიურო** (სამოქმედო ტერიტორია: ახალციხის, ადიგენის,ასპინძის, ახალქალაქის, ნინოწმინდისა და ბორჯომის მუნიციპალიტეტები) - **საერთო** სპეციალიზაციის ან/და **სისხლის** სამართლის სპეციალიზაციის ადვოკატი - **1** ვაკანსია;

10. **მოწვეული საზოგადოებრივი ადვოკატი** ვალდებულია:

10.1. სამსახურის მოწვევის საფუძველზე ჩაერთოს საქმეში (ნებისმიერ დროს, უქმე დღეების ჩათვლით), ხოლო საქმეში ჩართვაზე უარის შემთხვევაში, სამსახურის მოთხოვნის საფუძველზე, უმოკლეს ვადაში წარმოადგინოს უარის საპატიო მიზეზის დამადასტურებელი წერილობითი დოკუმენტი;

10.2. ჯეროვნად დაიცვას იურიდიული დახმარებით მოსარგებლე პირის ინტერესები საქართველოს კანონმდებლობისა და ადვოკატის პროფესიული ეთიკის კოდექსის მოთხოვნების დაცვით, მათ შორის დაიცვას სსიპ იურიდიული დახმარების სამსახურის მიერ გაწეული იურიდიული კონსულტაციისა და იურიდიული დახმარების ხარისხის შეფასების წესსა და კრიტერიუმებში მითითებული სამართლებრივი მომსახურების სტანდარტები;

10.3.დეტალურად გაეცნოს საქმის მასალებს;

10.4. შეხვდეს დასაცავ პირს და გაუწიოს კონსულტაცია და იურიდიული დახმარება, რაც პირველ რიგში გულისხმობს იმას, რომ დეტალურად განუმარტოს მისი უფლებები, შესაბამისი საქმის ფაქტობრივი და იურიდიული გარემოებები, საქმის მიმდინარეობა და სავარაუდო შედეგები, ასევე გააცნოს დასაცავ პირს საქმის მასალები;

10.5. შეუთანხმოს დასაცავ პირს საქმის წარმართვის სტრატეგია და განახორციელოს დასაცავი პირის მიერ მოთხოვნილი ქმედებები;

10.6.შეავსოს ბენეფიციართან კომუნიკაციის კითხვარი, რომელიც უნდა ჩაიდოს საქმის მასალებში და მიეწოდოს დამკვეთს;

10.7. საქმის ფაქტობრივი და იურიდიული გარემოებების გათვალისწინებით, საჭიროების შემთხვევაში, შეადგინოს საქმესთან დაკავშირებული სხვადასხვა სამართლებრივი დოკუმენტები;

10.8. საგულდაგულოდ მოემზადოს იმისთვის, რომ ეფექტურად და დამაჯერებლად წარსდგეს სასამართლო პროცესზე;

10.9. საჭიროების შემთხვევაში, დასაცავი პირის მიერ საკონტაქტოდ დასახელებულ პირს მიაწოდოს ინფორმაცია შესაბამისი საქმის ვითარების შესახებ;

10.10. დაიცვას მის წარმოებაში არსებულ საქმეებთან დაკავშირებული ინფორმაციის კონფიდენციალობა მესამე პირებთან მიმართებაში.

10.11.დაიცვას და კანონდარღვევით არ გაამჟღავნოს სამსახურებრივი საქმიანობისას მიღებული პერსონალური მონაცემები;

10.12. იურიდიული საქმისწარმოების მართვის საინფორმაციო სისტემაში (case-bank) შეიყვანოს, მის წარმოებაში არსებულ საქმესთან დაკავშირებით მონაცემები/ინფორმაცია, ინფორმაციის მიღებიდან ან/და აქტივობის განხორციელებიდან არაუგვიანეს 5 სამუშაო დღის ვადაში

10.13. პერიოდულად, ან დამკვეთის მოთხოვნის შემთხვევაში მიაწოდოს დამკვეთს ანგარიში სამსახურის მიერ გადაცემული საქმეების მიმდინარეობის შესახებ.

10.14. განუმარტოს იურიდიული დახმარებით მოსარგებლე პირს, რომ ადვოკატის მომსახურეობა არის უფასო;

10.15. დროულად გამოცხადდეს პროცესის მწარმოებელ ორგანოში, სასამართლოში და სხვა ორგანოში, საგამოძიებო, საპროცესო ღონისძიების განხორციელებისას ან სასამართლოს სხდომაში მონაწილეობისას ან სხვა მოქმედებებში მონაწილეობისას;

10.16. დაიცვას სასამართლოში, პროცესის მწარმოებელ ორგანოში და სხვა ორგანოებში კომუნიკაციის წესები;

10.17. დასაცავ პირთან ჰქონდეს დროული, სათანადო, პერიოდული კომუნიკაცია და მიაწოდოს მას ინფორმაცია საქმის მიმდინარეობის/განვითარების შესახებ;

10.18. საქმის დასრულების შემთხვევაში დაუყონებლივ აცნობოს დამკვეთს, ხოლო შესაბამისი ინფორმაცია ასახოს case-bank-ში და წარადგინოს შესაბამისი ანგარიში ანაზღაურებისათვის ამ ხელშეკრულებითა და იურიდიული დახმარების საბჭოს მიერ დადგენილი წესითა და ვადაში;

10.19. საქმის ჩამოცილების ან სხვა შემთხვევაში, თუ არსებობს სხვა ადვოკატის ჩართვის საჭიროება, სამსახურს დაუყონებლივ გადასცეს ამ ხელშეკრულებაში დადგენილი ფორმით ნაწარმოები საქმის მასალები;

10.20. საქმეზე განხორციელებული საპროცესო მოქმედების საფასურის განსაზღვრისა და ანაზღაურების უზრუნველსაყოფად შესაბამისი დამადასტურებელი დოკუმენტაციისა და აღნიშნულის ერთობლიობაში ამსახველი ანგარიშის ფორმის სრულყოფილად წარმოების მიზნით, ისარგებლოს სამსახურის მიერ გაწერილი რეკომენდაციებით, საქმიანობის სახელმძღვანელო წესებით, ინსტრუქციებითა და განმარტებებით;

10.21. საქმის წარმოების ან ერთი სტადიის/ინსტანციის დასრულებიდან შემჭიდროებულ ვადებში (საქმის წარმოების დასრულებიდან ან ერთი სტადიის დასრულებიდან მაქსიმუმ სამი თვის ვადაში, განსაკუთრებულ/გამონაკლის შემთხვევებში, თუკი მისი მიმართვისა და ძალისხმევის მიუხედავად საქმის მასალები არ ჩაბარდა, დასაბუთებული განცხადების საფუძველზე ეს ვადა შეიძლება გაიზარდოს 6 თვემდე) საქმეზე განხორციელებული საპროცესო მოქმედების საფასურის განსაზღვრისა და ანაზღაურების უზრუნველყოფის მიზნით, შესაბამისი დამადასტურებელი დოკუმენტაცია და აღნიშნულის ერთობლიობაში ამსახველი ანგარიშის ფორმა წარუდგინოს სამსახურის შესაბამის ბიუროს უფროსს ან საკონსულტაციო ცენტრის კონსულტანტს;

10.22. კლიენტის მოთხოვნის შემთხვევაში, კანონმდებლობითა და სამსახურის შიდა აქტებით დადგენილი სტანდარტების შესაბამისად შეადგინოს სამართლებრივი დოკუმენტები, კერძოდ: სარჩელი, განცხადება, საჩივარი, სააპელაციო/საკასაციო საჩივარი, შუამდგომლობა, შესავალი და დასკვნით სიტყვა და ა.შ. და წარადგინოს ისინი სათანადო წესითა და ვადაში პროცესის მწარმოებელ ორგანოში/სასამართლოში/ადმინისტრაციულ თუ სხვა ორგანოში/ორგანიზაციაში/დაწესებულებაში/პირთან;

10.23. კეთილსინდისიერად შეასრულოს პროფესიული ფუნქციები, ზუსტად და განუხრელად დაიცვას ადვოკატთა პროფესიული ეთიკის ნორმები, არ შელახოს სასამართლოს და პროცესის სხვა მონაწილეთა უფლებები, დაიცვას პროფესიული საიდუმლოება, შეასრულოს საპროცესო კანონმდებლობით მისთვის დაკისრებული მოვალეობები და ინტერესთა კონფლიქტის/შეუთავსებლობის შემთხვევაში კლიენტსა და სამსახურს დაუყოვნებლივ აცნობოს ამის შესახებ;

10.24. მიიღოს მონაწილეობა სამსახურის მიერ დაგეგმილ ტრენინგებში, სამუშაო შეხვედრებსა თუ სხვადასხვა ღონისძიებებში.

10.25. საქმის წარმოებაში მიღების შემდეგ, საქმესთან დაკავშირებული ყველა დოკუმენტი მათი შექმნის, მიღების, პროცესის მწარმოებელ ორგანოსა და სასამართლოში წარდგენის შესაბამისად, ქრონოლოგიურად განათავსოს საქმის საქაღალდეში; საქაღალდეში ჩააკრას ყველა სავალდებულო საპროცესო დოკუმენტის ასლი. თუ არსებობს დოკუმენტის მოპოვების დამაბრკოლებელი გარემოება, ამ გარემოების შესახებ მიუთითოს შენიშვნების გრაფაში. საქაღალდის თავფურცელი უნდა შეიცავდეს შემდეგ ინფორმაციას:

ა) საქმის ნომერი;

ბ) საქმეზე დანიშნული ადვოკატი;

გ) დასაცავი პირის სტატუსი;

დ) დასაცავი პირის სახელი, გვარი და საკონტაქტო ინფორმაცია;

ე) ინკრიმინირებული მუხლები ან დავის საგანი;

ვ) საქმის წარმოებაში მიღებისა და დამთავრების თარიღები;

ზ) შედეგი;

თ) შესაბამისი ბიუროს დასახელება;

საქმის თითოულ საქაღალდეს უნდა ჰქონდეს სარჩევი \_ ცხრილი, რომელიც რეგულარულად უნდა შეავსოს საქაღალდეში დამატებული დოკუმენტის სახელწოდებით და მიუთითოს შევსების თარიღი;

**11. კანდიდატს მოეთხოვება:**

11.1. აკადემიური უმაღლესი განათლება, ბაკალავრის აკადემიური ხარისხი, კვალიფიკაცია - იურისტი/სამართალმცოდნე;

11.2.  **ადვოკატად  მუშაობის მინიმუმ ერთწლიანი გამოცდილება** (კანდიდატმა რეზიუმესთან უნდა ატვირთოს სამუშაო გამოცდილების დამადასტურებელი დოკუმენტის ელექტრონული ასლი (შესაბამისი ორგანიზაცი(ებ)ის მიერ  დადგენილი წესით გაცემული ცნობა ან/და შრომის წიგნაკი სრული და კითხვადი ჩანაწერებით, უცხოენოვანი დოკუმენტის შემთხვევაში ქართულ ენაზე ნათარგმნი და ნოტარიულად დამოწმებული);

11.3. კანდიდატი გაწევრიანებული იყოს ადვოკატთა ასოციაციაში "ადვოკატთა შესახებ" საქართველოს კანონის 21-ე მუხლის შესაბამისად. აღნიშნულის დასადასტურებლად რეზიუმესთან ერთად კანდიდატმა უნდა ატვირთოს საადვოკატო საქმიანობის უფლების დამადასტურებელ მოწმობა (მოთხოვნის შესაბამისი ან/და საერთო სპეციალიზაცია, ადვოკატის სტატუსი უნდა იყოს აქტიური);

11.4. კომპიუტერული პროგრამების - Microsoft Office Word, Microsoft Office Excel, Microsoft Office PowerPoint - კარგად ცოდნა;

11.5. კანდიდატი უზრუნველყოფილი უნდა იყოს პირადი სამუშაო სივრცით, რომელიც აღჭურვილი იქნება საჭირო სამუშაო ტექნიკით (მობილური ტელეფონი, კომპიუტერი, პრინტერი და ა.შ) და ჰქონდეს შესაბამისი პირობები, რათა სამუშაო დოკუმენტაციის/ინფორმაციის დამუშავება/შენახვა განახორციელოს ,,პერსონალურ მონაცემთა დაცვის შესახებ“ საქართველოს კანონის შესაბამისად;

**12. საკონკურსო თემატიკა:**

12.1**.სისხლის სამართლის სპეციალიზაცია:**

12.1.1. საქართველოს კონსტიტუცია;

12.1.2. საქართველოს კანონი „იურიდიული დახმარების შესახებ“;

12.1.3.საქართველოს კანონი „ადვოკატთა შესახებ“;

12.1.4. ადვოკატთა პროფესიული ეთიკის კოდექსი;

12.1.5. სსპ იურიდიული დახმარების სამსახურის დებულება;

12.1.6. საქართველოს სისხლის სამართლის კოდექსი;

12.1.7. საქართველოს სისხლის სამართლის საპროცესო კოდექსი;

12.1.8. საქართველოს ზოგადი ადმინისტრაციული კოდექსი;

12.1.9.საქართველოს ადმინისტრაციული საპროცესო კოდექსი;

12.1.10. საქართველოს ადმინისტრაციულ სამართალდარღვევათა კოდექსი;

12.1.11. საქართველოს ორგანული კანონი „საერთო სასამართლოების შესახებ“;

12.1.12. საქართველოს კანონი „პენიტენციური კოდექსი“;

12.1.13.  საქართველოს კანონი „არასრულწლოვანთა მართლმსაჯულების კოდექსი“;

12.1.14. საქართველოს კანონი „ოპერატიულ-სამძებრო საქმიანობის შესახებ“;

12.1.15. ადამიანის უფლებათა და ძირითად თავისუფლებათა დაცვის კონვენცია;

12.1.16. საერთაშორისო პაქტი სამოქალაქო და პოლიტიკური უფლებების შესახებ;

12.1.17.გაერთიანებული ერების ორგანიზაციის ბავშვის უფლებათა კონვენცია;

12.1.18. გაერთიანებული ერების ორგანიზაციის შეზღუდული შესაძლებლობების მქონე პირთა უფლებების კონვენცია;

2.1.19.ქალთა მიმართ ძალადობისა და ოჯახში ძალადობის პრევენციისა და აღკვეთის შესახებ ევროპის საბჭოს კონვენცია(სტამბულის კონვენცია);

2.1. 20. ევროპის სოციალური ქარტია;

12.2**.სამოქალაქო სამართლის სპეციალიზაცია:**

12.2.1. საქართველოს კონსტიტუცია;

12.2.2. საქართველოს კანონი „იურიდიული დახმარების შესახებ“;

12.2.3.საქართველოს კანონი „ადვოკატთა შესახებ“;

12.2.4. ადვოკატთა პროფესიული ეთიკის კოდექსი;

12.2.5. სსპ იურიდიული დახმარების სამსახურის დებულება;

12.2.6. საქართველოს ზოგადი ადმინისტრაციული კოდექსი;

12.2.7. საქართველოს ადმინისტრაციული საპროცესო კოდექსი;

12.2.8.საქართველოს ადმინისტრაციულ სამართალდარღვევათა კოდექსი;

12.2.9. საქართველოს სამოქალაქო საპროცესო კოდექსი;

12.2.10. საქართველოს სამოქალაქო კოდექსი;

12.2.11. საქართველოს ორგანული კანონი „საქართველოს შრომის კოდექსი”;

12.2.12. საქართველოს ორგანული კანონი „საერთო სასამართლოების შესახებ“;

12.2.13. საქართველოს კანონი „სოციალური დახმარების შესახებ“;

12.2.14. საქართველოს კანონი „სახელმწიფო პენსიის შესახებ“;

12.2.15.საქართველოს კანონი „სახელმწიფო კომპენსაციისა და სახელმწიფო აკადემიური სტიპენდიის შესახებ“;

12.2.16.საქართველოს კანონი „ჯანმრთელობის დაცვის შესახებ“;

12.2.17. საქართველოს კანონი „პაციენტის უფლებების შესახებ“;

12.2.18. საქართველოს კანონი „ომისა და სამხედრო ძალების ვეტერანების შესახებ“;

12.2.19. საქართველოს კანონი „საქართველოს ოკუპირებული ტერიტორიებიდან იძულებით გადაადგილებულ პირთა – დევნილთა შესახებ“;

12.2.20. საქართველოს კანონი „საქართველოს ტერიტორიული მთლიანობისათვის, თავისუფლებისა და დამოუკიდებლობისათვის დაღუპულ, უგზო-უკვლოდ დაკარგულ, მიღებული ჭრილობების შედეგად გარდაცვლილთა ოჯახების სოციალური დაცვის შესახებ“;

12.2.21. საქართველოს კანონი „საქართველოს მოქალაქეთა პოლიტიკური რეპრესიების მსხვერპლად აღიარებისა და რეპრესირებულთა სოციალური დაცვის შესახებ“;

12.2.22. საქართველოს კანონი „შეზღუდული შესაძლებლობის მქონე პირთა უფლებების შესახებ“;

12.2.23. ადამიანის უფლებათა და ძირითად თავისუფლებათა დაცვის კონვენცია;

12.2.24. საერთაშორისო პაქტი სამოქალაქო და პოლიტიკური უფლებების შესახებ;

12.2.25.გაერთიანებული ერების ორგანიზაციის კონვენცია ბავშვის უფლებების შესახებ;

12.2.26. გაერთიანებული ერების ორგანიზაციის შეზღუდული შესაძლებლობების მქონე პირთა უფლებების კონვენცია;

12.2.27. ქალთა მიმართ ძალადობისა და ოჯახში ძალადობის პრევენციისა და აღკვეთის შესახებ ევროპის საბჭოს კონვენცია(სტამბულის კონვენცია);

12.2.28. ევროპის სოციალური ქარტია;

13. კონკურსში მონაწილეობის უფლებას მოიპოვებს კანდიდატი, თუ მის მიერ გამოგზავნილი რეზიუმე და დოკუმენტაცია აკმაყოფილებს გამოქვეყნებულ მოთხოვნებს. კონკურსი ჩატარდება გასაუბრების სახით.

14. კონკურსი ჩატარდება გასაუბრების სახით.

15. კანდიდატებთან დაკავშირება მოხდება რეზიუმეში მითითებული ელექტრონული ფოსტის საშუალებით;

16. კანდიდატმა რეზიუმე და შესაბამისი დოკუმენტაცია უნდა გადმოაგზავნოს ელექტრონულ ფოსტაზე: [hr@legalaid.ge](mailto:hr@legalaid.ge?subject=), რეზიუმეში **აუცილებლად** უნდა იყოს მითითებული, რომელ სამოქმედო ტერიტორიას ირჩევს კანდიდატი. უპირატესობა მიენიჭება კანდიდატებს, რომლებიც მიუთითებენ რამდენიმე მეზობელ სამოქმედო ტერიტორიას.

17. მოცემულ კონკურსზე რეზიუმეს გამოგზავნით კანდიდატი ადასტურებს, რომ იცნობს და ეთანხმება ვაკანსიის განაცხადში მოცემულ ფუნქციებსა და პირობებს. ასევე, ის თანახმაა, მის რეზიუმეში მოცემული პერსონალური მონაცემები, „პერსონალურ მონაცემთა დაცვის შესახებ" საქართველოს კანონის მოთხოვნათა შესაბამისად, დამუშავდეს კონკურსის მიზნებისთვის;